钦定古今图书集成/理学汇编/字学典/第090卷 > 《和子由论书》苏轼
## 钦定古今图书集成/理学汇编/字学典/第090卷 > 《和子由论书》苏轼

“吾虽不善书，晓书莫如我。苟能通其意，常谓不学可。
貌妍容有颦，璧美何妨椭。端庄杂流丽，刚健含娿娜。
好之每自讥，不谓子亦颇。书成辄弃去，缪被旁人裹。
皆云本阔落，结束入细么。子诗亦见推，语重未敢荷。
迩来又学射，力薄愁官笴。多好竟无成，不精安用伙。
何当尽屏去，万事付懒惰。吾闻古书法，守骏莫如跛。”
世俗笔苦骄，众中强嵬騀。锺张忽已远，此语与时左。